hy hy hy hy hy en hy hy hy hy hy hy hy hy hy hy hy hy hy hy hy hy hy hy en en en en fr en en en ca en fi zh en hy hy hy hy hy hy hy hy hy hy hy hy hy hy hy hy hy en hy hy hy hy az hy
+374 (10) 52 01 41 [email protected]
Լրահոս Պաշտոնական Տնտեսական Ֆինանսական Սոցիալական Մարզային Բիզնես ատաշե Միջազգային Խորհրդատու Մամուլ Հարցազրույց Մենք
Բիզնես ատաշե Միջազգային Խորհրդատու Մամուլ Ծածկագիր 485 Հարցազրույց UBA Talks Մենք
Կառավարությունը սոցիալական աջակցություն կտրամադրի «Սուրմալու» առևտրի կենտրոնի պայթյունի հետևանքով զոհերի ընտանիքներին և վիրավորում ստացած անձանց
Այսօր տեղի է ունեցել ՀՀ կառավարության հերթական նիստը, որը վարել է ՀՀ փոխվարչապետ Համբարձում Մաթևոսյանը:
Կառավարությունը հաստատել է «Երևանի պահածոների գործարան» ՓԲԸ-ում 2022 թ. օգոստոսի 14-ին տեղի ունեցած պայթյունի հետևանքով զոհերի (այդ թվում՝ գտնվելու վայրն անհայտ անձի) ընտանիքներին և վիրավորում (խեղում, վնասվածք) ստացած անձանց սոցիալական աջակցության միջոցառումը և տրամադրման կարգը: Որոշմամբ առաջարկվում է միանվագ դրամական օգնության ձևով ֆինանսական աջակցություն տրամադրել այդ անձանց: Ընդ որում` առաջարկվում է սոցիալական աջակցությունը տրամադրել՝
1) վիրավորում (խեղում, վնասվածք) ստանալու դեպքում՝
ա. հիվանդանոցային պայմաններում մինչև երեք օր բուժման մեջ գտնված անձանց դեպքում՝ 150.000 դրամի չափով.
բ. հիվանդանոցային պայմաններում երեք և ավելի օր բուժման մեջ գտնված անձանց դեպքում՝ 300.000 դրամի չափով․
2) զոհված անձանց (այդ թվում գտնվելու վայրը անհայտ անձի) ընտանիքների դեպքում՝ յուրաքանչյուր զոհվածի համար՝ 3.000.000 դրամի չափով:
Անդրադառնալով ընդունված որոշմանը՝ փոխվարչապետը նշել է. «Սուրմալու»-ում տեղի ունեցած ողբերգական դեպքի՝ պայթյունի հետևանքով, ցավոք, ունեցանք զոհեր, մի շարք անձինք ստացան տարբեր մարմնական վնասվածներ, և իրենց ընտանիքներում առաջացան տարբեր տեսակի խնդիրներ, հատկապես՝ սոցիալական: Եվ այս խնդիրների լուծմանը միտված` կառավարություն է ներկայացվել նման նախագիծ, որով փորձելու ենք աջակցել տուժածների հարազատներին»:
Համբարձում Մաթևոսյանն անդրադարձել է նաև ուժգին քամու հետևանքով Սումալու առևտրի կենտրոնի վնասված շինության մասնակի փլուզմանը: Ընթացիկ աշխատանքների վերաբերյալ մանրամասներ է ներկայացրել Արտակարգ իրավիճակների փոխնախարար Արտյուշ Գրիգորյանը: «Երեկ օրվա երկրորդ կեսին «Սուրմալու» առևտրի կենտրոնի տարածքի եռահարկ կիսափլուզված շինության աջակողմյան պատի վրա մասնակի փլուզում է տեղի ունեցել: Ենթադրաբար՝ ուժեղ քամու պատճառով, որի արդյունքում պատի անմիջապես հարևանությամբ տեղակայված երկու տրանսպորտային միջոցներ հայտնվել են փլատակների տակ: Բարեբախտաբար, տրանսպորտային միջոցների սրահում քաղաքացիներ չեն եղել, բայց տուժել են երեք քաղաքացիներ, ստացել են սալջարդ և քերծվածք, անմիջապես տեղափոխվել են բժշկական կենտրոններ, դուրս են գրվել մի քանի ժամից: Որևէ մեկի կյանքին որևէ վտանգ չի սպառնում: Հիմա տարածքը սահմանազատված է և իրականացվում են տարածքի մաքրման աշխատանքներ»,-ասել է փոխնախարարը:
Փոխվարչապետը հայտնել է, որ Երևանի քաղաքապետի հետ հարցի վերաբերյալ քննարկում է տեղի ունեցել, քննարկումներ են ընթանում նաև սեփականատիրոջ հետ: Համբարձում Մաթևոսյանը հորդորել է հետևողական աշխատանքներ տանել, որպեսզի այդ հատվածում նմանատիպ այլ դեպքեր չարձանագրվեն:
Առողջապահության նախարար Անահիտ Ավանեսյանն էլ հայտնել է, որ դեպքից տուժած երեք քաղաքացիներից երկուսը դուրս են գրվել. «Մեկ քաղաքացու վիճակը գնահատվում է բավարար, այս պահին դեռ գտնվում է ստացիոնար բուժման մեջ, բայց ապաքինման ընթացքով»:
Քաղաքաշինության կոմիտեի նախագահ Արմեն Ղուլարյանն էլ իր հերթին առաջարկել է «Սուրմալու» առևտրի կենտրոնի վնասված շինությունը շատ արագ քանդել և մաքրել տարածքը. «Այդ կառույցի հետ կապված առաջարկում եմ շատ արագ քանդման թույլտվություն տրվի և սեփականատիրոջ միջոցներով մաքրվի այդ տարածքը: Կամ քաղաքապետարանը կարող է նախաձեռնել, որից հետո սեփականատիրոջ միջոցներից դա կարող է փոխհատուցվել: Արագ պետք է մաքրել տարածքը»:
Երևան, Արշակունյաց 2ա, Մամուլի շենք
+374 (10) 52 01 41 [email protected]
Մեր մասին Հանդիպումներ Թրեյնինգներ Ֆինանսական գրագիտություն
Վարքականոն Աշխատանք RSS հոսք
Լրահոս Պաշտոնական Տնտեսական Ֆինանսական Սոցիալական Մարզային Բիզնես ատաշե Միջազգային Խորհրդատու
Լուսանկարներ Տեսանյութ Փոդքասթ Մամուլ Ծածկագիր 485 Հարցազրույց UBA Talks Մենք
Մեջբերումներ անելիս հղումը ejc.am-ին պարտադիր է: Օգտագործման պայմաններ Մշակված է MATEMAT-ում